ming030890/wiki-yue-high-quality huggingface dataset:
巴不得媽媽...

《巴不得媽媽...》（英文：Divas in Distress）係香港電視廣播有限公司嘅時裝溫情電視劇，由汪明荃、黃淑儀、錢嘉樂領銜主演，並由羅仲謙、黃智雯、鍾景輝同岑麗香聯合演出，監製潘嘉德。本劇係《巴不得爸爸...》嘅姊妹作。
巴丙頓道

巴丙頓道（英文：Babington Path）係香港半山區一條馬路，由般咸道同柏道交界開始，去到羅便臣道，中間由列堤頓道分開兩半。街道上主要都係住宅區，有幾間餐廳、補習社、咖啡室同埋乾洗舖。
律師

律師係指受當事人或者法院委託，根據法律幫當事人搞訴訟，出庭辯護，同處理法律事務嘅專業人員。
維基同享有多媒體嘅嘢：Lawyers
律師樓

律師樓，又叫律師行、律師事務所，係律師辦公嘅地方，可以由一位或者幾位律師做合伙人，慣例係會用合伙人嘅姓嚟命名律師樓。
律政中心

律政中心（英文：Justice Place），即係前中區政府合署（Former Central Government Offices），響香港中環，係以前香港政府總部。佢最初英文Government Offices，中文叫大兵頭寫字樓。個署家下有三座，中座，東座同埋西座。三棟都係1957年重起政府合署時所立。
現時政府合署係香港多個決策部門嘅寫字樓，主要官員都喺呢度做嘢，包括行政會議，政務司，財政司等等。一眾立法會議員都有設寫字樓喺呢度。隨住政府總部搬去添馬艦，建築群重新修復做律政司嘅辦公場所，另外部分西座樓面將用做國際法律、仲裁及調解等非政府組織嘅辦公室，並於2015年7月起改名叫做「律政中心」。

地理
政府合署分佈響政府山上，三座西北到東南排成一字長形。西南有下亞厘畢道，無幾遠係港督府同美國領事館，東南有花園道，東北有聖約翰座堂同終審法院，以及炮台里。而西座西北角接雪廠街。
律勞卑

律勞卑（William John Napier，減筆William Napier；爵號9th Lord Napier；1786年10月13號—1834年10月11號）又叫納鼻夏，係英國人。《香港雜記》記做納鼻夏名威利林尊。佢係英國皇家水師軍官。亦係政治人同外交人。

名
律勞卑係Lord Napier之譯。而納鼻夏係Napier之譯。威利林係William，尊係John。

駐省商務大臣
一八三三年，鑑於年尾東印度公司二百年滿約，唔再獨佔中國貿易。理藩院（ foreign secretary）彭夏士頓，同律勞卑好熟，任律勞卑做駐省（正）商務大臣（ Chief Superintendent of Trade at Canton）。九月十號正式任命，是爲英國全權大臣。亦任名萄魯頓（William Henry Chickely Plowden）爲左副商務大臣（Second Superintendent）。爹鼻士（Sir John Francis Davis）爲右副商務大臣（Third Superintendent）。呢兩人舊時係東印度公司嘅驗貨官。十月，佢哋坐英國皇家水師戰船顏頓麥（HMS Andromache）去省城。
一八三四年七月十五號，律勞卑到澳門。十日後到省城。之不過佢唔識規舉，最後兩廣總督要佢返澳門先。又派過船打省城。最後失敗，鬱鬱而終，死喺澳門。
律宗

律宗，又叫南山宗，係漢傳佛教十宗其中一個宗派，由喺終南山修行嘅道宣喺唐代末期創立，根本經典係《四分律》，所以又叫四分律宗。
律政新人王

《律政新人王》（Survivor's Law）係香港電視廣播有限公司時裝劇集，由林峯、胡杏兒、陳鍵鋒、廖碧兒、黃卓玲、駱應鈞、麥浚龍主演，監製梁家樹。呢套劇喺2003年7月14號首播，一共25集。續集係《律政新人王II》。
律政司

律政司（英文：Department of Justice，DOJ）係香港特別行政區政府轄下嘅部門，由署理律政司司長主管，專門負責香港特別行政區政府嘅法律事務，包括提出絕大部分刑事檢控、草擬香港政府提出嘅所有法律草案、同埋為香港政府提供法律意見。

史
1997年香港主權移交之前叫律政署（Legal Department) 或者律政司署 (Attorney General's Chambers)，主權移交之後改叫律政司。

科別
律政司由五個專責法律工作嘅科別組成：
法律政策科及律政司司長辦公室
提供幾樣專業服務，去幫律政司司長及副司長執行職責，並就政府正在考慮的所有法律政策事宜提供資料。呢科亦都就關於司法、法律制度、法律專業、人權、《香港基本法》及中國大陸法律嘅問題，提供意見。幫法律改革委員會做研究同秘書工作嘅法律改革委員會秘書處，亦隸屬法律政策科。
民事法律科
負責向政府提供民事法律意見、草擬商業合約同專營權文件，並代政府民事訴訟、仲裁同埋調停。
法律草擬科
負責用中英文草擬一切法例（包埋附屬法例），幫手將法案提交行政會議同埋立法會去通過，編輯香港法例以及更新雙語法例資料系統入面嘅香港法例。公眾可以上網免費查呢個電腦系統備存嘅資料。
刑事檢控科
刑事檢控科嘅律師負責大部分刑事上訴案件，包括喺終審法院提出嘅上訴。喺原訟法庭同區域法院審嘅案，大部分都係佢地檢控(重大商業犯罪案件會外判畀坊間嘅大律師)。有需要嗰時，佢地會去埋裁判法院檢控。呢科亦要提供法律指引俾執法機關同其他政府部門。
國際法律科
負責提供有關國際公法嘅法律意見俾政府。科內律師亦都會同其他司法管轄區傾協議，同埋處理外地或香港特區提出嘅國際司法合作請求。
律政強人

《律政強人》（英文：Law dis-Order），係香港無綫電視製作嘅時裝電視劇，由方中信、廖啟智、黃智雯同李佳芯領銜主演，並由曹永廉、郭少芸同何廣沛聯合演出，監製羅永賢。呢套劇用律師樓嘅內部鬥爭做主題。
律政新人王II

《律政新人王II》（Survivor's Law II）係香港電視廣播有限公司時裝劇集，係《律政新人王》續集，由陳鍵鋒、馬國明、官恩娜、李詩韻、陳國邦、李子雄、陳秀珠、朱慧敏主演，監製關永忠。呢套劇喺2007年12月24號首播，一共20集。
巴士拉

巴士拉（粵拼：baa1 si6 laai1；阿拉伯文：البصرة‎‎，音Al-Baṣrah），舊稱弼士囉（bat6 si6 lo4），喺伊拉克東南部、底格里斯河同幼發拉底河交彙處，係伊拉克第二大城市同埋最大港口，亦係巴士拉省首府。呢個城市係北半球入面，其中一個最熱嘅城市。喺1921年7月8號，當地出現過58.8℃嘅極端最高氣溫。
舊史嘅巴士拉市內水道同運河縱橫交錯，畀人叫過做「東方威尼斯」，係伊拉克好出名嘅旅遊勝地。歷史上，巴士拉重係阿剌伯文化、科學、商業同金融中心。據史學家考證，巴士拉港係世界上最古老嘅港口之一。
雖然喺1982年，巴士拉嘅人口去到91萬。但係喺兩伊戰爭同海灣戰爭期間，佢都受到好嚴重嘅破壞，搞到城市人口流離失所。

名
巴士拉一景
呢個城市雖然話喺歷史入面，有好多唔同嘅版名，但係「巴士拉」呢三個字係佢大多數當地啲人講得最多嘅。喺阿剌伯文入面，「巴士拉」就係「侍衛」噉解。佢係用嚟暗示喺成立呢座城冇幾遠嗰陣，阿剌伯嘅軍事基地攻打薩四利安基地嗰度。有啲參攷就話個名喺波斯文度嚟嘅，就係「有好多條路到」噉解。而其它有拗數嘅名係從阿剌冪文（敘利亞嘅一種語言）嚟，話係「定居點」或「屋仔」噉解。
不過喺準穆斯林地區，呢度當地啲人成日都話佢係「卡列巴」，就係因為舊時阿剌伯地區嗰陣就係嗌呢個名。喺呢座城起咗之後先至改咗包括「伊拉克之母」或「阿剌伯水庫」或「快哈」等好多好多個名。

地理
呢個城市就喺沙迪艾阿剌伯水路嘅下游（差唔多到波斯灣附近嘅入海口度），喺沙迪艾阿剌伯水路同巴士拉水路之間嘅位，各有一大堆運河同水道經過呢度，變咗伊拉克嘅灌溉業同其它農業最緊要嘅地區。而且呢堆運河都係帶嚟咗好多交通方便嘅同時，重帶咗好多運輸便利，例如阿剌伯地區嘅貨物可以一次過運輸到呢度，唔使搞乜中轉站呢啲嘅，但係都出現咗至少兩方面嘅問題，因為運河成日都出現水污染同亂掟垃圾。而巴士拉距離波斯灣凈係得110公里到。

氣候
巴士拉嘅氣候係熱帶沙漠氣候，全年得好少雨落，但係由於佢靠近海邊，所以比其它熱帶沙漠氣候嘅城市嚟講，都多咗啲降水噉。

最熱嗰時
巴士拉喺每年夏天嗰陣，呢個城市就好鬼熱辣辣，比中國新疆地區嘅吐魯蕃地區重熱。因為呢個城市嘅氣溫喺地球入面，算係其中一個最熱嘅城市。喺每年嘅6月、7月同8月，平均氣溫都可以去到＞40℃，而且喺7月份，差唔多去到45℃到。若果喺夏天，街邊稍微丼一粒白磷片，未到地下都可以着火；喺室外稍微放密封性保存得比較好嘅銣或銫單質，唔使幾耐即刻變液體。
據有史記載，巴士拉當地最高溫嗰時就係1921年7月8號出現嘅58.8℃嘅極端最高氣溫。

最凍嗰時
雖然話巴士拉喺每年夏天就好鬼熱辣辣，但係冬天嗰時都好暖吓，平均氣溫都去到20℃到，不過冬天有時晚黑嘅最低溫都可以低過0℃。

濕度方面
巴士拉嘅濕度方面，雖然話冬天嗰陣成日都超過90%嘅濕度，嗰時當地嘅地下成日都差唔多係個沼澤地噉。但係夏天幾乎係冇雨落咁滯嘅。
巴士

早期的摩托巴士。係Netphener 公司（1895）改裝平治貨車變成。
倫敦雙層巴士Routemaster
香港九龍巴士平治O305雙層巴士，攝於九鐵（現稱港鐵）上水站，嗰時架車行緊76K線去粉嶺華明邨。
香港九龍巴士亞歷山大丹尼士Enviro 500雙層巴士
倫敦嘅德國製平治Citaro G（又叫O530G）掛接巴士
巴士（粵拼：baa1 si6*2）係一種交通工具，係可以載好多人嘅一種大型汽車。除咗司機之外，有時重會有賣車飛嘅人，叫售票員。巴士呢個字音譯自英文 bus，即係 omnibus 嘅簡寫。
巴士有分為公共巴士同私人出租巴士。前者乘客上車畀車錢就可以搭；私用出租車要預約、傾行程，點對點。
私家巴士
巴士地

巴士地（法文：Basse-Terre）係法國海外領土瓜德羅普首府，人口有1萬。
巴士底廣場

巴士底廣場（法文：Place de la Bastille，意思係「監獄廣場」），又叫巴士的廣場，係一座位於法國巴黎嘅廣場，曾經係巴士底監獄（Bastille Saint-Antoine）嘅所在地。1789年7月14號，暴動嘅巴黎群眾為徂搶彈藥而攻佔徂巴士底監獄，引發法國大革命。之後巴士底監獄被人拆到渣都無得剩，而原址就改建成廣場。
巴士專用綫

巴士專用綫（英文：bus only lane），又簡稱巴士專綫甚至巴士綫（bus lane），廣東同廣西叫公交專用道或者公共汽車專用道，香港叫巴士專線，臺灣叫公車專用道，係馬路劃出專用綫，專畀巴士行。設專用綫，係等巴士行得快。巴士載好多搭客，有助疏導交通。
巴士專線有全日，亦可以分時段，非專用時段，其他車可以行條綫。
巴士底監獄

巴士底監獄（粵拼：baa¹ si⁶ dai² gaam¹ yuk⁶）（法文：(la) Bastille），又譯巴士的監獄，係法國巴黎一座監獄，14世紀起。1789年7月14號，巴士底監獄畀班反專制獨裁嘅民眾攻佔，後世將呢件事睇成法國大革命正式爆發。
巴士底監獄拆咗之後，原址改成巴士底廣場。
巴士拉省

巴士拉省（阿拉伯文：محافظة البصرة‎‎）係中東國家伊拉克嘅十九個省之一。
巴士司機

巴士司機，又叫巴士佬，香港嘅巴士公司叫巴士車長，係一門職業，即係開巴士嘅司機。職責係揸住部巴士，跟特定路線送乘客去目的地。巴士司機都係幫巴士公司打工。
揸唔同種類嘅巴士會有唔同稱呼：揸小巴嘅叫小巴司機；揸旅遊巴嘅叫旅遊巴司機。
建造業議會

建造業議會（英文：Construction Industry Council，簡稱CIC）喺2007年2月1號按香港法例第587章《建造業議會條例》成立，就長遠嘅策略性事宜同業界達成共識、向政府反映建造業嘅需要同埋期許，同埋為政府提供溝通渠道，取得同建造業所有相關事項嘅意見。現屆主席何安誠工程師，執行總監鄭定寕工程師。位置喺香港九龍觀塘駿業街56號。
2008年1月1號，建造業議會同建造業訓練局合併。
2013年1月1號，建造業議會同建造業工人註冊管理局合併。
建道神學院

建道神學院（英文：Alliance Bible Seminary）係香港一間神學院，院址喺長洲山頂道22號。

歷史
宣道會宣教士1899年喺中國廣西梧州創立「建道書院」（Alliance Bible School），再喺1902年設立「建道女院」，兩院喺1937年合併，第二年改名做「建道聖經學院」（Alliance Bible Institute）。1949年中華人民共和國成立之後，建道搬到香港長洲，第二年復課。1955年改名做「建道神學院」。1975年宣道會西差會將學院嘅領導責任移交宣道會香港區聯會接管。「建道神學院市區校園」喺2005年成立，位於灣仔蘭杜街自置校址。1999年係建道一百週年，學院特別為百年紀念製作專輯《一個世紀的祝福》。
建造業工人註冊管理局

建造業工人註冊管理局（英文：Construction Workers Registration Authority）係喺2004年9月18號根據香港法例第583章《建造業工人註冊條例》成立嘅香港公營機構，負責執行同管理香港建造業工人註冊制度。主席係周明權博士工程師太平紳士（最近一屆任期係由2010年10月25號至2012年10月24號）。
2013年1月1號，建造業議會同建造業工人註冊管理局合併。
建鄴區

建鄴區（鄴讀頁，粵拼：gin3 jip6 keoi1）係中國江蘇南京一個市轄區，總面積82平方公里，人口20萬。
建陽

建陽係中國福建南平一區，面積3170平方公里，人口29萬。
建造工程

建造工程（英文：Construction engineering）係工程學一門，土木工程分支，係一種集合設計、規劃、建造管理同埋興建基建嘅工程學。相對於土木工程，會更注重營運需要。土本工程注重建築設計方面，分析多啲，而建造工程就注重實際營運，如管理地盤、人事、成本、施工方法、進度等等，目的係準時交貨同符合品質。

名
建造工程（Construction engineering）同建築工程（Building engineering）唔係同一樣嘢嚟。香港習慣叫「建造工程」，臺灣習慣叫「營建工程」，譬如國立台灣科技大學營建工程系、朝陽科技大學營建工程系。
姬路城

姬路城係日本一座城堡，喺兵庫縣嘅姬路，喺日本南北朝時期嘅1346年起好，經已畀聯合國教科文組織列入世界文化遺產。消息指傳聞2024年將會改名小百合之城。
姬釗

周康王（粵拼：zau1 hong1 wong4，？－？），姓姬，名釗，係周朝嘅第三代天子。
姬釗係周成王姬誦個仔。
《史記》話喺周成王同周康王在位期間，「天下安寧，刑錯四十餘年不用」。
姬釗過身之後，由佢個仔姬瑕繼位，就係周昭王。
布衣神相

《布衣神相》（Face To Fate）係香港電視廣播有限公司古裝劇集，由林文龍、林峯、楊怡、李詩韻、姜大偉、向海嵐、胡定欣、駱應鈞、郭政鴻主演，監製關永忠。呢套劇喺2011年3月8號首播，一共30集。
布蘭特·哥列根

布蘭特·哥列根（英文：Brent Corrigan；1986年10月31號—），原名Sean Paul Lockhart，花名霍士·賴達（Fox Ryder），係美國嘅一位模特兒、演員同㚻片演員。佢最出名嘅作品係同布蘭特·愛華列合作嘅《校男迷戀》（Schoolboy Crush）同埋同艾力·羅斯合作嘅《Velvet Mafia》。佢攞過包括「美臀獎」在內共六次嘅GayVN獎。
布蘭特·哥列根喺2004年出道，首部作品喺眼鏡蛇公司《Every Poolboy's Dream》中扮演一位後生靚仔嘅同志。之後好快成為咗呢間公司嘅出名㚻星，特別係無套性交為主嘅㚻片最為受歡迎，擁有良好嘅商業表現。布蘭特喺影片中試過多樣嘅性動作，包括舐肛、飲精等。
布蘭翠

布蘭翠（英文：Braintree District）係英國一個非都市區，屬於雅息士郡，人口約150,400。
布袋彈

布袋彈（英文：Bean bag round）係種防暴用嘅非致命武器，彈頭係用布袋裝住鉛珠，通常用霰彈槍（譬如雷明登870霰彈槍）發射。
如果布袋彈用得唔妥當，譬如打中人嘅頭同頸，有機會搞到永久性傷害甚至死得人。
布袋澳洪聖宮

布袋澳洪聖宮喺香港西貢布袋澳13A號，喺清朝康熙初年（約1663年）起，1817年重修過，係一間兩進一間嘅建築，亦係香港第一間洪聖廟，喺1996年被評為香港三級歷史建築，2010年1月22號確認評級。
布袋

布袋係中華民國臺灣嘉義縣一個鎮，人口2.5萬。
布蘭迪斯大學

布蘭迪斯大學（英文：Brandeis University）係喺美國麻薩諸塞州嘅一間研究型私立大學。
布袋澳

布袋澳（粵拼：bo3 doi6 ou3，Po Toi O）係香港西貢區一海灣，喺清水灣半島南岸，形似布袋。
維基同享有多媒體嘅嘢：Po Toi O
張國柱

張國柱（英文：Peter Cheung Kwok-che，1951年11月8號—），花名「阿柱」，係香港立法會社會福利界功能界別前任議員，香港社會工作者總工會前會長，香港民主民生協進會前成員，亦係香港工黨成員。

社福界事務
張國柱喺2008年當選立法會社會福利界議員後，多次關心香港嘅社會福利事務，例如青少年濫藥、院舍宿位不足、精神病康復者、老人院舍服務等等社會問題。
張國柴

張國柴，香港親中派政治人物。

選舉經歷
喺2021年9月，佢成為香港特别行政區選舉委員會委員(港區全國政協委員)。
張嘉輝

張嘉輝（Cheung Ka-Fai）係香港剪接師，曾經演1992年《92霸王花與霸王花》，1998年《PR Girls青春援助交際》。
張國偉

張國偉，人稱「姑爺偉」，香港親中派黑社會政治人物，屬於和勝和。
2019年，佢有份參與七二一元朗襲擊事件，去到同年9月20日被捕。
佢喺黑社會社團影響力都幾大，有傳媒指佢喺元朗嗰度有一定勢力，無人敢惹佢。2018年佢喺一間酒樓舉行婚宴，警方好緊張，為咗打壓黑幫氣焰，反黑組探員同埋機動部隊警員喺場邊駐守戒備，重要在場人士登記身份證。
懲罰Mee

懲罰Mee，簡稱Mee，又叫Mee懲罰師，係香港舊時一個消費優惠平台，喺2021年5月推出，參與嘅商戶都係黃色經濟圈嘅成員。用戶可以透過Mee嘅流動應用程式，搵到參與嘅商戶，同享用商戶提供嘅優惠。Mee個名啟發自牛奶公司嘅yuu，而佢嘅長遠目標係希望打破yuu同OpenRice嘅壟斷。
2023年7月5號，香港警務處國家安全處先後拘捕咗5名前香港眾志成員，話佢哋涉嫌干犯《港區國安法》下嘅「串謀勾結外國或者境外勢力危害國家安全」罪。警方又話佢哋透過營運「懲罰Mee」，賺錢支持流亡海外嘅香港眾志創黨主席羅冠聰從事危害國家安全嘅活動。7月7號，懲罰Mee個流動應用程式已經用唔到，Google Play同App Store都已經搵唔到，而Facebook同Instagram專頁亦入唔到。
懵仔針

懵仔針（粵拼：mung2 zai2 zam1）係種叫作氯丙嗪 嘅精神病藥針（劑），氣味濃烈，標準用途係醫精神分裂症，不過副作用好大。由於長年以來，香港獄警經常用呢種會令人懵懵懂懂嘅藥來虐待囚犯，令受害者承受嚴重後遺症，甚至當場喪命，坊間多數用個衰名，而非學名來稱呼爾隻藥。於濫用時，被打呢種針嘅人，會好快變得意識迷糊，甚至無埋知覺，之後重可能會嘔、唔想食嘢同埋抽筋，分量若果夠多，重會死人添。

酷刑用
有啲政治犯會俾人反覆噉樣啪呢種針，搞到神智癡呆，甚至精神崩潰。
喺香港，周文立放監之後，向記者憶述，喺赤柱監獄踎緊嗰陣時，因為唔聽話，所以俾人運咗去小欖精神病治療中心，喺「A1」囚室住咗三個月，期間有廿幾日俾人打懵仔針傍埋用其他手段虐待——職員夾硬打咗藥性輕嘅水劑針之後，渠就變得呆滯同覺得好眼睏，等到幾乎瞓着，就來踢醒……由朝頭早折磨到半夜，直至屈服到跪求熄燈畀渠瞓……就連將有其他人精液嘅底褲着上身呢種離譜命令，都唯有照跟；渠見過打咗針筒大到似足球氣泵，藥性重嘅油劑嘅人，恐佈到好似點咗穴，重聽過有人就噉中毒死咗。
何毓桓話畀梁耀忠知，自己被圂喺赤柱監獄時，有個高級主任由於歧視大陸人，指揮一班囚犯圍毆渠，並搵心理官對其陷害，繼而踢去小欖精神病治療中心；喺嗰處，無患精神病嘅渠被連續三日，早晚打懵仔針虐待。

醫療用
喺香港，會用喺監躉同埋精神病人度。懲教署守則規定，喺監獄同羈留病房入邊，只有當囚犯想自殘自殺，或者道友典癮，至准用來拮渠哋；之前要攞到醫生處方，之後重要記低詳情。
廣義啲講，其他鎮靜劑都有時叫「懵仔針」（不過有專家覺得噉係個謬誤）。例如：用內窺鏡檢查大腸之前，會用來令人心情同肌肉放鬆，跟着無咁唔舒服；精神科病人情緒失控得太緊要嗰陣，都會用到渠。舊時有無良瘋人院，向病人打好多懵仔針，高壓管理。
懶惰船

懶惰船（英文：Lazy Saturday）係香港商業電台叱咤903嘅音樂節目，連埋廣告每集係六十分鐘。主持係薛晉寧。響2021年9月25號起星期六晚上十點至十一點播放。報天氣嘅音樂係Science Noodles嘅Cool Kid in Town， 主題曲嘅節拍係由before the night ends編曲製作，薛晉寧同Jan Curious主唱。 每集節目都會重播之前曾經播放嘅環節，包括《生物觀察日記》以及《戀人》等。

播放時間
2021年9月25號至2023年4月29號：逢星期六晚上十點至十一點播出
2022年1月1號：由於播出《2021年度叱咤樂壇頒獎禮》嘅關係，節目播放時間延遲至晚上十一點半至翌日凌晨一點播出，並代替咗嗰晚原定《公子會》嘅時段。
2022年11月5號同埋12號：由於薛晉寧放假關係，節目由《那天我走上了歪路》替代。
2022年12月10號：由於薛晉寧放假關係，節目由《叱咤樂壇Brand Yourself》替代。
2023年3月18號：由於薛晉寧放假關係，節目由《叱咤樂壇》替代。
懵

懵係種行為表現，類似分心，多數會冇記性，做嘢或者講嘢都好混亂。
懵仔魚

懵仔魚（粵拼：mung5 zai2 jyu4*2；學名：Rachycentron canadum），中文學名叫海鱺（鱺讀離，hoi2 lei4），係一種分佈廣泛嘅鹹水魚，呢種魚自成一科，即係海鱺科（hoi2 lei4 fo1；Rachycentridae）唯一嘅屬海鱺屬（hoi2 lei4 suk6；Rachycentron）之下只有佢一種魚。至於海鱺科嘅歸屬，傳統上放喺鱸形目（Perciformes），但近來有觀點認爲應該放喺鰺形目（Carangiformes）之下，呢個目歸Carangimorpha（德文：Carangimorpha）（個拉丁文可以寫成Carangimorphariae或者Carangaria）。不過可以確定呢種魚歸輻鰭魚綱（Actinopterygii）新鰭亞綱（Neopterygii）真骨下綱（Teleostei）。

名
呢種魚之所以嗌做「懵仔魚」，係因爲佢頭扁嘴闊，擘（maak3）開口時懵口懵面噉，所以嗌做「懵仔魚」。亦有人話係因爲佢亂舂懵撞，人捉佢好易，所以有噉嘅名。另外亦嗌做懵仲（mung5 zung6）、魚仲（jyu4 zung6）。喺內地，因爲呢種魚嘅樣似部軍艦仔，所以嗌做軍曹魚。喺臺灣啲鶴佬話叫做海麗仔（閩南話白話字：Hái-lē-á），又寫做海鱺。

分佈同棲息
喺邁阿密大學嘅懵仔魚魚乸，約8公斤喺冰上嘅懵仔魚，位於開放藍海農場（Open Blue Sea Farms）
懵仔魚通常單獨嘅，除咗每年繁殖時會歸聚一處外，仲會有時聚集喺珊瑚礁、沈船殼、港口、浮標、同海洋綠洲。佢係淺海魚，不過佢可以去河口同紅樹林度搵嘢食。
佢可以喺東西大西洋嘅熱帶暖水海域度搵見，尤其係加勒比，同埋喺印度-太平洋，除咗印度、澳洲同日本。佢係廣温生物（eurythermal），即係受得落好大嘅溫度範圍，自1.6～32.2℃。佢亦係廣鹽生物（euryhaline），生活嘅鹽度喺5到44.5 ppt。
懶人多屎尿

懶人多屎尿係廣東話俗語，意思係：懶惰嘅人成日搵藉口偷懶(例如借屎遁、借尿遁)。
懶

懶，又叫懶惰、怠惰，係指一個人唔想做嘢。懶亦係天主教嘅七種罪孽其中一種。
少吏

少吏即係小吏，官位唔高嘅官吏。漢吏秩百石以下係少吏。相反，高官就叫長吏。
少女特攻隊

《少女特攻隊》係套美國電影，喺2004年上畫。
少女懷春

《少女懷春》（英文：Young Girl in Love）係喺1963年嘅一部黑白粵語愛情喜劇，由莫康時執導，丁瑩、張儀主演。

情節
作風低調嘅有錢仔林志堅嚮南洋返香港，搵下投資機會，暫時住喺表叔戴成材屋企。志堅去另一個表叔間金記塑膠花廠做嘢，鍾意咗刁蠻表妹金翠玉，而志堅嘅表弟戴家堯就同同學高碧茜拍咗好多年拖，不過成材嫌貧愛富唔讚成佢哋。
志堅偶然識到碧茜，翠玉、家堯見到志堅、碧茜表現親密，誤會佢兩個見異思遷，好彩兩對情人最後都冰釋言和，志堅重打算投資金記。
成材同仲強原來都資金不足，要將自己間屋按畀銀行，先知銀主就係志堅。志堅要成材、仲強結做埋親家，成全碧茜同家堯，於是皆大歡喜。
小齒貍屬

小齒貍屬（學名Arctogalidia）係食肉目靈貓科下嘅一個屬。
少女標本

少女標本（Girls' Sample）係香港環球狂熱旗下女子組合，2015年出道，成員有袁紫僑、溫心、簡淑兒同許雅婷，2017年開始無再用組合名義出席活動，變相解散。
年羹堯

年羹堯（1679年—1726年），字亮工、雙峯，號雙峰，大清康熙、雍正年間重要將領。原籍安徽懷遠，改隸漢軍鑲黃旗，同進士出身。佢係敦肅皇貴妃個大佬，即係雍正帝嘅大舅。
年氏

年（粵拼：nin4）係唐人姓氏，喺《百家姓》裏頭排第498位，依家經已冇乜人用。
呢篇年氏係同姓氏有關嘅楔位文章，重未寫完嘅。麻煩你幫手充實佢。
年糕湯

年糕湯，日文叫雜煮（雑煮），係種起源自日本嘅湯，用麻糍做主要材料，再同一啲肉同菜一齊煲。
年級

年級，又叫級數或者級別，係讀書嘅程度，每年嘅年級都唔同，除非留級。
每個國家嘅年級數量都唔同。有啲學生留級、跳級或者降級，但係最後喺最高嗰個年級一定要考試合格（例如小學嘅六年級、中學嘅五年級等等）先至畢到業：
幼稚園：一級、兩級或者三級
小學：五級或者六級
中學：五級、六級或者七級
大學：三級
大學（學士學位）：三級或者四級
年糕

年糕係過年糕點，用糯米整，寓意小朋友快高長大、大人步步高昇。中國唔同地區以至韓國、日本都有佢自己地方特色嘅年糕。
年花

年花係過年擺設嘅花同植物，每種都有好意頭。
年號

年號係紀年用嘅名號，起源於中國，一度流行於中華文化圈，而家得返日本依然保留由皇帝（天皇）定年號嘅習慣。另外中華民國用緊嘅民國紀元；朝鮮民主主義人民共和國用緊嘅主體曆，兩個都近似年號。
年畫

年畫，畫一種，起源於古時中國，遍至鄰近地方，好似日本、韓國同越南。韓國又叫歲畫，異字歲畵，越南又叫幀節。年畫一年換一張，新年時換，所以叫年畫。年畫原意趨吉避凶，趕走邪魔，迎接吉利。最初手繪，及後用版畫，方便大批大批咁印，現代已改用新式印刷術。
年畫公仔，各有唔同，有人有獸，有貼門口嘅門神。
年輪

年輪又叫做生長輪，係指樹幹隨住生長週期而形成一個個圈嘅結構，將樹幹打橫斬開可以清楚睇到。
愛丁堡公爵菲臘親王

愛丁堡公爵菲臘親王（英文：Prince Philip, Duke of Edinburgh，1921年6月10號—2021年4月9號）係前英國王室成員，英女王伊利沙伯二世個老公。

早年
愛丁堡公爵菲臘親王，原本叫希臘同丹麥王子菲臘（希臘文：Φίλιππος，羅馬化：Fílippos），1921年6月20號響希臘伊奧尼亞群島克基拉州克基拉島嘅蒙里普斯皇家別墅出世（據講佢係喺一張枱上面出世），係希臘王子安德烈亞斯同佢老婆巴騰堡愛麗絲公主嘅第五個細路（同時係獨仔）。因為阿爺係希臘國王佐治一世，太爺係丹麥國王基斯頓九世，所以佢叫「希臘同丹麥王子」，喺呢兩個國家都有王位繼承權。佢上有四個家姐，分別係瑪格麗塔、狄奧多拉、塞西莉同蘇菲亞。佢出世後響科孚古堡聖佐治教堂按照東正教儀式去受洗。
響菲臘親王出世冇耐，佢阿公路易斯蒙巴頓響倫敦走咗。而路易斯蒙巴頓本身係德意志帝國嘅王族，阿爺係黑森及萊茵河大公路德維希二世。路易斯後嚟歸化咗做英國公民，但係當時咁啱英國同德國打緊仗，英國國民唔鍾意德國人，所以路易斯將自己個姓由原先嘅「巴騰堡」英化做「蒙巴頓」，仲放棄埋德國大公嘅身份，繼而做咗英國貴族，封做米福德黑文侯爵。響阿媽愛麗絲公主帶住菲臘親王出席佢嘅葬禮之後，老豆安德烈亞斯隨即就參加咗希土戰爭，做咗陸軍師長。
但係希臘響呢次戰爭入面處於劣勢，而土耳其一方就大勝。菲臘嘅大伯、希臘時任國王康斯坦丁一世被人話係今次打輸仗嘅主要原因，所以被迫響1922年9月27號落台。而新政府隨即就拉咗好多人，當中包括安德烈亞斯。軍方殺咗包括前首相喬治奧斯·古納里斯在內嘅六位政治人，而安德烈亞斯自己條命仔不保，愛麗絲公主亦受到監視。同年12月，政府將安德烈亞斯一家驅逐出境。

晚年
2021年4月9號，佢响溫莎堡與世長辭，佢去世嗰時，距離佢嘅百歲華誕重有兩個月零一日。
愛丁堡機場

愛丁堡機場（粵音：oi3 ding1 bou2 gei1 coeng4）係喺英國愛丁堡嘅一個機場，喺1947年嗰陣經已起好兼且開放畀人用嚟搭飛機。
愛丁堡

愛丁堡（英文：Edinburgh，/ˈɛdɪnbərə/ ( 聽)，蘇格蘭蓋爾文：Dùn Èideann，Template:IPA-gd）係英國蘇格蘭首府，亦係蘇格蘭第二大城，人口約50萬。城喺蘇格蘭東部，就近北海。
愛丁堡係英國第二受歡迎嘅旅遊城市，豐富嘅名勝古蹟每年吸引過百萬外國遊客。
愛丁堡大學

愛丁堡大學（英文：University of Edinburgh，Edin.）係英國蘇格蘭愛丁堡一間研究型大學，1582年成立。大學依家有十個學院，學科繁多，包括法律、人文科學、社會科學等等。學校喺世界前列，亦都培養咗好多法律、政治同商界等等嘅社會名人。
愛·瘋狂

《愛·瘋狂》（Fantasia）係一套2014年馬來西亞愛情電影，由嘉逸娛樂製作，由郭福華做導演，王淑君、高藝、李元玲、羅憶詩、陳泰迪領銜主演。
愛丁堡公爵

愛丁堡公爵（英文：Duke of Edinburgh），係英國王室一個銜頭，個名嚟自蘇格蘭首都愛丁堡。銜頭由1726年開始冊立，先後冊封過四次。依家嘅愛丁堡公爵係愛德華王子，喺2023年冊封。
愛丁堡公爵愛德華王子

愛丁堡公爵愛德華王子（英文：Prince Edward, Duke of Edinburgh，1964年3月10號—），全名愛德華·安東尼·理察·路易（英文：Edward Antony Richard Louis），係英國王室成員，伊利沙伯二世同愛丁堡公爵菲臘親王嘅第四個細路。
佢依家係王位繼承順序上排名第13，喺奧古斯丁·布魯士班克（二哥安德魯王子個外孫）之後，喺阿仔占士之前。

生平
1964年3月10號，愛德華王子響倫敦白金漢宮出世，係英女皇伊利沙伯二世同愛丁堡公爵菲臘親王嘅第四個小孩。早年入讀Collingham College，之後升讀響雅士谷嘅Heatherdown School，但係響A-Level考試入面英文攞C、歷史同政治攞D嘅成績，升唔到大學，所以佢響中學畢業後就去咗紐西蘭一年。1983年返英國加入海軍陸戰隊並且到劍橋大學耶穌學院攻讀歷史，由海軍陸戰隊資助佢嘅大學學費，雖然成績唔算太好但依然畀劍橋錄取，最終響1986年獲得文學學士二等二級榮譽學位。
1986年大學畢業後正式到海軍陸戰隊受訓。但響1987年愛德華宣佈退出海軍陸戰隊，理由係「佢唔想以軍人作為佢嘅長期職業」。由於早前佢曾經委託公司Really Useful Group製作音樂劇Cricket以慶祝英女王60大壽，加上佢對文學有興趣，於是到Really Useful Group做製作助理，主要製作音樂劇，例如《歌劇魅影》。
1993年，愛德華自費成立幕後製作公司Ardent Productions，參加咗好多紀錄片同戲劇嘅製作，但佢畀人話靠住皇室成員嘅身份嚟賺錢。雖然係噉，但呢間公司差唔多年年蝕錢咁滯。2001年，旗下員工響製作紀錄片嗰陣，涉嫌侵犯威廉王子嘅私隱，犯下大忌，最終愛德華響2002年宣佈辭去製作總監同埋總經理一職。
愛德華王子同佢老婆蘇菲亞（2013年）
佢響1999年6月19號響聖佐治教堂同蘇菲結婚，同年獲封銜頭韋息士伯爵，係英國王室第一位被封為「伯爵」而唔係「公爵」嘅王子，原因係愛德華畀1998年電影《寫我深情》嘅角色「Lord Wessex」吸引，因此希望成為「Earl of Wessex」。佢哋有兩個細路，分別係路易絲溫莎女勳爵同塞文子爵占士。同年兩公婆成立韋息士伯爵青年信託基金會，主要為細路同年輕人提供機會同埋出路。
愛德華王子好重視年青人嘅發展，除咗成立韋息士伯爵青年信託基金會外，2006年佢仲成為愛丁堡公爵獎國際委員會主席，並多次前往世界各地訪問，就好似以色列、巴爾的摩、南非等地，鼓勵年輕人參加呢項計劃。2014年，佢被任命為蘇格蘭長老會高級專員。2022年，佢接替老豆愛丁堡公爵菲臘親王出任英國皇家溫莎馬展主席。
2019年獲封另外一個蘇格蘭銜頭科發伯爵。2023年3月10號獲封為愛丁堡公爵，而大仔占士則繼承佢原先所擁有嘅銜頭「韋息士伯爵」。
愛丁堡廣場

愛丁堡廣場（英文：Edinburgh Place）係香港中環一條馬路，由干諾道中近康樂廣場開始，去到干諾道中近美利道。街名係嚟自英女皇伊莉莎白二世老公菲臘親王（愛丁堡公爵）。
政治漫畫

政治漫畫係種漫畫，化時事為形象，黑白分明，係種政治宣傳架撐。
政治正確

政治正確（英文：political correctness）普遍係用來形容一啲特登避免冒犯同歧視社會上面嘅特定社群嘅用詞同政策。「Political Correctness」呢個英文術語喺1930年代已經有人用。

例子
中國大陸政治文化流行「遵守」政府命令，「政治正確」往往代表「主張」同政府一致。
西方政治文化「講求」普世價值，「政治正確」喺嗰度會指用一啲聽落「中立」嘅用詞，避免顯得冒犯同歧視社會上面嘅弱勢社群。譬如，有英語國家唔想得失啲唔信基督教嘅人，會用「節日快樂」（Happy Holidays）代替「聖誕快樂」（Merry Christmas）。某啲穆斯林用語又會喺英國軍事演習之中避用。
至於粤語區内嘅香港同埋澳門，華洋政治文化夾雜，「政治正確」包含以上兩種特色。
政治犯

政治犯係罪名同政治有關嘅罪犯，多數都係因為挑戰政權同政治制度而畀政府收監，但政治犯一般並唔包括涉及恐怖主義或者暴力嘅罪犯。
政治暴力

政治暴力係一種為咗某啲政治原因而出現嘅暴力，可以包含任何方面，包括國、某啲組織、甚至係平民。政治暴力嘅手法可以包括：綁架、警暴、刺殺、酷刑、心理戰、同埋游擊戰等等，甚至可以係包埋種族清洗或者種族滅絕。如果係由一個唔係國嘅方面開始，就可以係暴動或者政變。除此之外，一個政府對一個情況唔插手亦係一種比較暗地裏嘅方法，例如當喺饑荒嘅時候。
呢啲政治暴力好多時都係因為出現咗某種分歧，無論係社會上、種族上、政治上、定係宗教上都有可能。任何幫緊敵人或者損害自己個人利益嘅，都有可能令呢啲矛盾加劇。
一般政治暴力都係嚟自一個支持用暴力嚟解決問題嘅世界觀，比較偏向極端嘅組織。佢哋相信繼續用個國家嘅系統係唔能夠達到佢哋嘅訴求，所以一定要用暴力嘅方法嚟推翻或者重組個系統。同樣，好多國家政府都相信一定要用暴力嘅手法，嚟嚇走想搞亂檔嘅人或者組織，避免佢哋成功推翻個政權。
政治模擬遊戲

政治模擬遊戲（英文：political simulation game / government simulation game）係指模擬部份或者成個國家嘅政治系統嘅模擬遊戲，有時仲會模擬埋全世界政治同地緣政治。
政治檢控

政治檢控，一般係指威權或極權政府為咗打壓反對意見聲音，對佢哋進行嘅刑事或民事檢控。不過，好多時候進行呢啲檢控嘅政府都唔會承認呢啲係政治檢控，而另一邊支持政府嘅陣營亦會否定呢個說法。一啲被視為遭受政治檢控嘅人，可能會獲得另一個國家嘅政治庇護。

香港
針對2020年香港民主派初選嘅政治檢控拘捕：部分傳媒形容呢次係「港版美麗島」事件，引起香港內外唔少聲援。
蘋果日報同壹週刊停刊事件：當中有大量壹傳媒高層被捕，拘捕理據亦被部分人質疑，英國外相藍轁文、美國總統拜登、台灣總統蔡英文同歐盟都先後批評香港政府做法。

新加坡
2015年余澎杉抨擊李光耀同基督教被捕事件：新加坡政府當時回應話係因為佢抨擊基督教，「傷害他人宗教或種族情感」而被捕。

俄羅斯
喺俄羅斯入侵烏克蘭期間，有啲俄羅斯民間抗議聲音結果都被政治檢控。
政治診療室

喺英國同愛爾蘭政治入面，政治診療室（political surgery）、選區診療室（constituency surgery）等等係指國會議員或者其他政治人物，同所屬選區選民舉行嘅一對一面談會議。 依個稱呼係源於英式英文入面「surgery」可以解做普通科醫生會診嘅診所，而當選民同議員一對一會面詳盡討論所屬選區嘅問題時，情況就好似醫生喺診所同病人會診一樣，所以因而得名。
政治思想

政治思想（英文：Political ideology），並認為相關政治，包括政治、意識形態思想政治有關，允許範圍廣泛。
政治社會化

政治社教化（英文：political socialisation）指「個人學習並經常內化政治鏡頭（political lens）嘅過程，而呢個鏡頭形塑佢哋對權力分配嘅睇法以及呢個世界係（同埋應該係）點樣組成；呢個睇法繼而塑造並定義佢哋喺所屬政治同經濟制度底下嘅角色同埋行爲規範。」 政治社會化重包含大衆獲取價值觀同意見嘅方式，而呢啲價值觀同埋意見有助塑造佢哋嘅政治立場同意識形態：係「關於所有年齡層同青少年獲取政治認知，態度同行為嘅發展歷程（developmental process）」。  佢亦係一種學習過程，令運行良好嘅政治體制下嘅規範同可接受嘅行為，由上一代傳到下一代。呢個功能使得個人開始接觸政治文化，並對某啲政治對象（political objects）產生傾向。 學校，媒體同國家喺呢個過程都有重要嘅影響。

（政治）社教化媒介
社會化媒介（有時稱為機構）共同影響並塑造大衆政治同經濟嘅規範同價值觀，包括但唔限於：家庭，媒體，同儕，學校，宗教，工作同法律制度。

媒介
家庭：家庭有助延續有關支持政治權威嘅價值觀，並好大程度上促成兒童嘅政治思想觀同政黨傾向（party affiliations）。 家庭喺「政治知識，身份，效能同參與」等方面亦有影響，而具體影響取決於「家庭人口背景，生命週期，教養方式，父母政治犬儒主義嘅程度同政治討論頻率」之類嘅變量。 
學校：以美國爲例，學校教育並強化美國細路「崇尚資本主義，擁有權，競爭性個人主義同民主」嘅世界觀。 具體而言，學生會喺小學，初中同高中學到一啲相關嘅重要原則，例如個人權利同財產權，以及個人對國家嘅責任同義務。
媒體：大眾媒體唔單止係政治信息嘅來源，重會影響大衆政治價值觀同信念。例如，新聞媒體會喺新聞報導同深夜節目提供各黨派喺唔同政策上嘅立場，大衆或因此參與並了解更多政治。
宗教：宗教信仰同習俗有助形成政治言論，推動政治參與，呢個情況喺一啲政教合一嘅地方，例如阿拉伯社會，特別明顯。由宗教機構提供嘅神學同道德解釋影響大衆對公共政策的判斷，並最終透過選舉，「影響政府決策，例如財富嘅重新分配，平等，對異類嘅容忍，對個人自由嘅限制，刑事處罰，有關家庭結構同性別角色嘅政策，以及人嘅價值等等。」 
政黨：坎貝爾等學者指出，由於年齡，環境，權力等社會因素嘅對比所致，政黨對兒童冇乜直接嘅影響，。 
國家：國家係傳媒嘅重要信息來源，能夠「向傳媒公佈，唔公佈甚或有意誤報信息，影響大眾思考。」呢種策略有時可以稱為政治宣傳，以此達到某種政治或經濟目標。

細路
政治社會化始於童年。研究顯示，家庭同學校老師最影響兒童嘅社教化過程，但最近嘅研究認爲傳媒嘅影響似乎更深遠。平均而言，美國嘅幼童同埋青少年用嚟睇電視同數字媒體嘅時間比喺學校讀書嘅時間越嚟越多。幼兒平均每星期用咗31個鐘，而青少年用咗48個鐘。而比起朋友，家人或者老師，大眾媒體更能影響高中生對種族，戰爭，經濟同愛國主義等嘅見解同態度。研究重表明，同一般細路相比，接觸多啲大眾傳播媒介嘅細路更支持同理解美國價值（如言論自由），而原因可能係佢哋睇到嘅媒體內容有80％原本係畀成年人睇嘅。另外，細路嘅大腦處於「學習嘅黃金時期」（prime for learning），會不假思索噉接受由傳媒所描繪嘅世界（representations）同訊息，所以資訊嘅影響喺呢個年紀特別大

大人
媒體喺成人時期嘅政治社會化，通過虛構和真實媒體資訊，依舊扮演住重要嘅角色。成人接觸多咗以娛樂方式表達嘅新聞同政治資訊；而虛構娛樂（通常係電視）成爲政治信息最常見嘅來源，並由娛樂嘅高潮位所獲得嘅信息成爲大衆判斷嘅價值同標準。
雖然媒體嘅政治社會化喺成個人生都有影響力，但青春期之後，人嘅基本價值觀通常唔會點變。大多數人會根據佢哋原有嘅價值觀嚟揀適合嘅媒體，然後用嗰啲媒體嘅信息嚟重新確認已有嘅信念。研究發現，三分之二嘅報紙讀者都唔知佢讀嗰份報紙喺某啲問題嘅立場，另外大多數媒體故事通常好快就會掉淡。有研究表明，公眾會關注多啲受到媒體廣泛報導嘅議題，然後喺呢啲問題形成集體意見，證明大眾媒體嘅關注角度會影響公眾輿論。更重要嘅係，長期睇電視會導致「主流化」（mainstreaming），即係人對政治生活同社會嘅睇法會同電視嘅描繪漸趨一致。

模式
社會化會因種族（race），族裔（ethnicity），性別，年齡，收入，教育程度，地理區域和城市規模等因素而異。例如，一般嚟講，非裔美國人同西班牙裔美國人比白人更依賴從電視獲得資訊；日頭睇電視嘅女性多過男性，而男人比女人睇多啲體育節目；老人家睇報紙多過十二至十七歲的人嘅後生仔（儘管佢哋係使用媒體最頻繁嘅年齡層），但佢哋係睇最少新聞嘅人；北方人比南方人聽多啲電臺；（美國）東岸嘅傳媒往往報導多啲有關歐洲同中東嘅國際事務，而西岸嘅傳媒報導多啲亞洲事務，反映媒體喺政治社會化嘅影響會因地區而異；收入水平亦係重要嘅因素，高收入家庭傾向睇紙媒多過睇電視。相對大多數人，佢哋亦睇少啲電視。
不過，由於信息同媒體嘅詮釋都有共同嘅核心，最終導致美國各地嘅知識同基礎價值觀都係大同小異。事實上，全國大多數媒體娛樂方式同信息內容都冇乜大分別，而且所有類型嘅觀眾都會睇佢哋。雖然佢哋會喺政治理念同政黨傾向會有分歧，但大體嚟講，佢哋嘅意識形態差距又唔算好大，因為媒體有助大衆喺美國基本民主原則上達成廣泛嘅共識。
惠來

惠來喺中國廣東，家下係揭陽市嘅縣，叫惠來縣。

山
惠來西有龍溪。西南有釣鼇山。

水
惠來東南濱海。
惠來南有神泉港，上流為龍江溪，出西北南陽山，東南合葵潭水、梅林水，過東過龍江關，林招溪自西北來注之，東注神泉港。東福溪、祿昌溪皆流合，又南入海。

史
大清惠來歸潮州府，有神泉、葵潭二巡司。有北山驛。有惠來柵鹽場。
惠山區

惠山區係中國江蘇無錫一個市轄區，總面積327平方公里，人口38萬。
惠天賜

惠天賜（1957年8月13號—2012年10月4號）係香港男演員，滿洲正黃旗後裔。佢喺屋企排第四，所以小名「小四」，係女演員惠英紅阿哥。
惠如樓

惠如樓（粵拼：wai6 jyu2 lau4，「如」一般唔讀成jyu4）係間廣州已經執咗笠嘅老字號茶樓，出咗名賣廣州傳統風味嘅點心。

史
惠如樓喺1875年（光緒元年）開業，位於廣州中山五路。創辦人係陳惠如。1950年代擴建，1987年重修。1995年3月，因為要起地鐵1號綫同中山五路擴建工程，搬咗去三元里嘅廣花路（而家係三元里大道）212號嗰度。當地啲農民唔識酒樓嘅歷史意義，又消費唔到，後尾酒樓就外包出去，但喺1996年就執咗笠。剩低個招牌收入咗政府倉庫，惠如樓就咁逐漸畀街坊淡忘咗。

特色
惠如樓出名『茶靚水滾』，亦堅持『問位點茶』，唔同茶客，茶可以分壺沖，老茶客好中意。出名嘅點心包括脯魚乾蒸燒賣、筍尖鮮蝦餃同欖仁薩騎馬。
惠如樓收尾俾譚新義收購，而佢後來開嘅茶樓，多數用『如』做名，好似西如、東如、南如、五如、三如、太如。
惠安

惠安（粵拼：wai6 on1）係中國福建泉州一縣，面積972平方公里，人口95萬。
惠亮

惠亮（韓文：혜량）係公元6世紀嘅新羅僧侶。
渠出身高句麗，喺嗰度開堂講經。有次後生時嘅新羅貴族居柒夫潛入高句麗國境，咁啱惠亮講經就去聽講。惠亮晚黑叫居柒夫秘密見面，講明知道居柒夫唔係普通人，叫渠快尐返去新羅，費事被人認到。又話睇居柒夫嘅面相，將來實係做將軍，第時如果呢度打仗，請渠放過自己。
後來居柒夫喺551年（建元十六年）帶兵入侵高句麗嗰時，為咗報答舊時惠亮嘅恩惠，邀請渠一齊返去新羅。惠亮覺得高句麗國政混亂，所以應承咗。之後惠亮得到真興王任命做僧統，設立百高座講會同八關會。
惠利

惠利（1994年6月9號—）係大韓民國一個女演員同埋歌手，組合Girl's Day成員。
惠城

惠城係中國廣東惠州一區，面積1410平方公里，人口92萬。
我們會更好的

《我們會更好的》係台灣歌手黃麗玲（A-Lin）喺2011年11月18號發行嘅第5張個人專輯。
呢張專輯嘅曲風比以往更為多元豐富，成張專輯入面嘅10首歌，音樂性多元豐富，除咗Ballad情歌之外，重收錄咗包括搖滾、硬式搖滾、Urban Folk、融和Soul元素嘅抒情歌等等曲風。全碟10首歌共區分為18／28／38三大部分，重喺歌曲排序入面以「Intro」「Interlude」「Outro」嘅音樂巧妙帶出過去、現在、未來嘅唔同心境同情緒。除咗演唱外，A-Lin都喺呢張專輯負責「1828」嘅填詞工作，描寫佢自己18歲同28歲嘅唔同心情。
Avex唱片特別喺2012年年初，推出《我們會更好的（影音珍藏限量盤）》，除咗CD之外，重附有Bonus DVD，特別收錄由楊謹華演出嘅「我們會更好的」MV、由紀培慧擔綱演出嘅「我很忙」MV、「不是不滿足」神秘快閃MV，同埋「算了吧」MV。此外，Bonus DVD重收錄《我們會更好的》音樂特輯，紀錄專輯嘅幕後花絮。
我們的存在

《我們的存在》（日文：僕等がいた(Bokura ga ita)），粵語意思係「我哋嘅存在」，係日本人氣漫畫家小畑友紀（英文：Yuuki Obata）喺小學館旗下雜誌《Betsucomi》連載嘅少女漫畫作品。2012年2月連載完結，一共有70話。單行本喺全日本累積銷量超越1千萬冊，榮獲第50屆（2004年度）小學館少女系漫畫獎。動畫版由2006年7月，直到同年12月期間喺日本各個電視台先後播出。由原著改編嘅真人電影版分為前後兩部，總票房更高達42億。

故事舞台
故事描寫一個橫跨北海道同東京，長達十年嘅純愛故事。15歲決定愛上你，25歲再次遇返你，十年嘅等待，相愛嘅記憶一渡可以令分叉嘅感情線返番去原本嘅軌跡？！
一個陽光普照嘅朝頭早、學校天台、瞓緊晏覺嘅少年、一個唔小心闖入嘅少女，高橋七美同矢野元春喺高二嘅夏天相遇。原本對矢野印象唔多好嘅七美，漸漸俾佢一時溫柔，一時憂鬱嘅表情吸引。直到某日，高橋偶然間知道咗矢野重未走出前女友去世嘅傷痛嘅事實，發覺對佢嘅感情已經去到壓抑唔到嘅地步，終於鼓起勇氣向佢表白，開始咗呢段令佢一生難忘嘅感情。不幸嘅係高考嗰年矢野唔可以唔同媽媽搬到東京，遠距離戀愛令到兩個人逐漸疏遠…然後失去聯絡。隔咗幾年之後當兩個都已經各有各生活嘅時候，命運偏偏又再次安排佢哋重新見返對方。

電影
我們的存在資料明細導演Akitarō Daichi[*]監製三木孝浩製片市川南（映画プロデューサー）豊島雅郎小林昭夫都築伸一郎藤島ジュリー景子畠中達郎編劇荒木美也子春名慶臼井央劇本吉田智子原著小畑友紀－『僕等がいた』主演生田斗真吉高由里子配樂作曲松谷卓片尾曲
前篇「祈り 〜涙の軌道」
後篇「pieces」
攝影山田康介剪輯坂東直哉製片商「僕等がいた」製作委員会片長前篇：123分後篇：121分產地 日本話日文官方網站http://bokura-movie.com/上畫同發行上畫日期前篇： 2012年3月17號後篇： 2012年4月21號發行商東宝アスミック・エース發行日期前篇： 2012年9月28號後篇： 2012年10月19號票房前篇：25.2億日元後篇：17.2億日元各地片名翻譯香港相愛的約定：前篇・後篇
呢套戲係根據漫畫家小畑友紀嘅同名原著暢銷少女漫畫嚟到改編，分成前篇・後篇兩部上映，開畫頭2日票房已經接近3億日圓，總票房高達42億。真人電影版由三木孝浩執導，吉田智子編劇，生田斗真、吉高由里子聯手主演，主題曲更請嚟Mr. Children特別度身打造。
一段纏繞一生嘅感情。一場同學婚禮；北海道一間充滿回憶嘅學校；高橋七美（吉高由里子 飾）返番北海道，企喺回憶嘅起點，一段段往事湧現。故事橫跨北海道同東京兩大舞台，講述咗主人公矢野元晴（生田斗真 飾）同高橋七美之間，從高中戀愛到失去聯絡再到多年之後再次遇番，持續咗足足十年嘅愛情。
我們的6E班

《我們的6E班》（英文：Our Days in 6E），係2017年香港電影，由冼國林執導，孫耀威、葉芷如、黃奕、方力申、洪天明、陳嘉桓、麥長青領銜主演。故仔環繞香港一間收咗好多南亞裔、大陸新移民同成績操行較差本地嘅學生嘅學校。
我們的主題曲

《我們的主題曲》（英文：Our Theme Songs，粵文：我哋嘅主題曲）係香港無綫電視嘅音樂節目，喺香港時間2022年10月9號開始逢禮拜日22:00到23:00喺翡翠台播。呢個節目每集有唔同劇集主題，嘉賓會獻唱經典劇集歌曲。同埋，為咗慶祝無綫電視55周年台慶，星夢娛樂推出《「經典‧傳承」無綫電視55周年大碟》，收錄咗十首經典劇集主題曲或者插曲，邀請歌曲嘅原唱歌手同新晉歌手合唱，相關嘅合唱音樂影片都喺節目入面首播。
我們的世界盃

《我們的世界盃》（粵語口語翻譯做我哋嘅世界盃，英文：Road to 2018 FIFA World Cup Russia TM）係香港電視娛樂製作嘅體育節目，2018年2月25號到6月10號逢禮拜日喺24:00-25:00（禮拜一凌晨00:00-01:00）喺ViuTV播，主持係方柏翹、丹尼爾、張嘉殷、Artem Ansheles。節目會介紹2018年世界盃主辦國俄羅斯最新情況，同埋32支決賽隊伍。
我們的十八歲

《我們的十八歲》（英文：Lonely Eighteen），係2023年上畫嘅港產片，由林千渟、楊偲泳、廖子妤、溫碧霞、李麗珍、車婉婉主演，徐欣羨​執導，而溫碧霞同時亦係出品人同監製。故仔圍繞香港1980年代兩個女仔踏足娛樂圈嘅經歷。
我們的天空

《我們的天空》（英文：Shades of Life，粵文意思：「我哋嘅天」），前名《香港心·香港情》，係香港無綫電視製作嘅時裝實況電視劇，由于洋、胡諾言、姚子羚同譚凱琪領銜主演，監製黃華麒。呢套劇分12個單元，用香港當今嘅社會問題做主題。
岡田佑樹

岡田佑樹（1983年10月4號—）係日本足球員，司職後衞，效力過中央防犯，札幌岡薩多，栃木SC，水戶蜀葵，及藤枝MYFC。
岡比西斯二世

岡比西斯二世（粵拼：gong1 bei2 sai1 si1 ji6 sai3，𐎣𐎲𐎢𐎪𐎡𐎹，?—前522年）係波斯阿契美尼德王朝嘅王，前530年—前522年3月在位。佢係居魯士大帝個仔。
岡田優希

岡田優希（1996年5月13號—）係日本足球員，打前鋒位置，效力町田澤維亞。
岡瓦那大陸

岡瓦那大陸（Gondwana）係地質史上嘅一塊古陸，最初由羅迪尼亞大陸喺埃迪卡拉紀瓦解而成。之後喺石炭紀同北面嘅陸地合併成盤古大陸。響侏羅紀中期再由盤古大陸南面分裂出蒞，然後進一步分裂成而家嘅南極洲、南美洲、非洲、馬達加斯加島、澳洲大陸、阿剌伯半島、印度次大陸同西蘭大陸。
岡田亮太

岡田亮太（1988年9月9號—）係日本足球員，司職後衞，效力福島聯。
岡田加奈子

岡田加奈子 ，係日本嘅一個女藝人同埋配音員。
岡田大

岡田大（1985年1月4號—）係日本足球員，司職守門員，效力福島聯。
岡田吉夫

岡田吉夫（1926年8月11號—2002年6月22號）係日本足球員，司職後衞，曾經喺1951～1954年間爲日本足球代表隊出場7次。
撣聯足球會

撣聯足球會（英文：Shan United F.C.）係緬甸仰光一間職業足球球會，依家踢緊緬甸國家足球聯賽。
撥號上網

撥號上網係指通過本地電話線經調製解調器（英文：Modem）連上互聯網，喺1990年代網絡啱啱興起時比較普及，但係因為收費昂貴、速度慢，慢慢畀寬頻連線取代。
撥號上網時會霸住條電話線，冇得打出打入電話，開始連線時會有聲響，亦比較容易斷線。一般按分鐘或者秒收費，上網速率最高達到56Kbps（英文：Kilobit per second）。
撣邦

撣邦，係緬甸聯邦一個邦，喺國境東部，首府東枝。呢個地區過往畀大理國同暹羅管治過，亦曾經係大英帝國保護國，1948年同克欽邦、欽邦、緬甸本部一齊獨立，合組緬甸聯邦，之後爆發過內戰，1990年代一度建立撣邦共和國，但最後都歸返緬甸。
撤退

撤退（英文：withdrawal）係指一隊軍人向自己陣地嗰邊退返，同時佢哋同敵隊保持一定距離得嚟又保持接觸。
喺軍事戰術上，撤退有好多種用途。
撤回修訂引渡條例遊行

撤回修訂引渡條例遊行（主辦單位稱呼），又叫民陣第二次反逃犯條例修訂遊行，係民間人權陣線响2019年4月28號搞嘅第二次反對逃犯條例修訂草案（嗰時又叫引渡條例）公眾遊行，由銅鑼灣東角道行去金鐘立法會綜合大樓。呢次遊行主辦單位宣稱有13萬人參加，警方就話高峰期有2.28萬人，嗰時兩個數字都創咗2017年特首林鄭月娥上任後嘅新高。
撥奏普卡

《撥奏普卡》（英文：Pizzicato Polka）係由約翰施特勞斯二世（Johann Strauss II）喺 1870 年作嘅一首普卡樂曲，寫嚟預咗俾演奏弦樂器嘅演奏者撥奏嘅。
首曲有四段旋律，跟三段體。
撥弦樂器

撥弦樂器（英文：plucked string instrument）係弦樂器嘅一種，指件樂器設計到係預演奏者用 pick 彈或者用直接用手指來彈條弦、令條弦發出聲，例如結他同古箏就係噉。
撥號輪

撥號輪，又叫撥號轉盤、撥號盤，係傳統撥號電話嘅部件，當要輸入電話號碼嗰陣，要用手指插落對應嘅數字撥動到盡頭，再等轉盤恢復原本位置之後先至可以撥下一個數字。1970年代打後撥號輪逐漸畀電話掣淘汰。
舊時粵語會用「撥個輪」比喻打電話，就係指撥動撥號輪嘅動作。
撥奏

一個人用撥奏嘅方式彈一個低音提琴。
撥奏（意大利文：pizzicato）係演奏樂器嗰陣用嘅一種技巧，指演奏者用手指快速噉撥一件弦樂器嘅弦，令到條弦產生聲。
如果件樂器係弓弦樂器（小提琴等預演奏者攞弓嚟拉嘅樂器），噉撥奏出嘅聲會同用弓拉嘅好唔同。有好多古典樂嘅作曲家都會特登利用呢點嚟達到想要嘅藝術效果，例如約翰施特勞斯二世（Johann Strauss II）作嘅《撥奏普卡》（Pizzicato Polka）就係噉。
數據庫搜尋器

數據庫搜尋器（database search engine）係指俾人攞嚟喺一個數據庫搵資料用嘅搜尋器。
數據流程式

喺程式設計入面，數據流程式係一種程式編寫範式，佢將程序建模做數據喺運算（operation）之間流動嘅有向圖，所以就實現到數據流程嘅原理同埋架構。數據流程編程語言，共享咗純函數式語言嘅某啲特徵，比如單賦值，並且開發佢哋嘅動因，通常係為咗向更適合數值處理嘅語言，增加函數式概念。
數據探勘

數據探勘（英文：data mining）係指由數據嗰度搵出有用資訊嘅過程，當中可以涉及好多好複雜先進嘅技術。
數據檔案

數據檔案係種電腦檔案，儲存住數據，畀各種應用程式同系統軟件用。